ས་ཀྱི་གཟི་འོད་འབར་བ་མཆོད་པའི་སྤྲིན་གྱི་ཕུང་པོ་དང་བཅས་པ་བཞེངས།དེ་དག་ལ
གཙོ་བོར་གསོལ་བ་འདེབས་ཤིང་།རིམ་གཉིས་ཀྱི་རྣལ་འབྱོར་ལྷུར་ལེན་པའི་སྲུབ་སྡེའི་རྒྱུན་འཁོར་བ་མ་སྟོངས་ཀྱི་བར་དུ་གནས་པ་དང་།ལོ་དུས་ཀྱི་མཆོད་པ་བཅོམ་ལྡན་འདས་ཀྱེ་རྡོ་རྗེའི་སྒྲུབ་མཆོད་ཞིག་མང་དུ་སྤེལ་བའི་རྒྱུན་ཟླ་བ་ངོ་རེ་བཞིན་ཚེས་བཞི

མཆོད་པའི་མང་རྔ་དང་བཅས་པ་ཆག་མེད་དུ་བསྒྲུབས།ཁྱད་པར་དུ་ཡང་ཐ་མ་དམ་པ་མཉེས་པར་བྱས།།བླ་མའི་ཟིན་གྱིས་ཐོབ་པ་ཡི།།རྒྱུད་ལུང་མན་ངག་སྦྱིན་པར་བྱ།།ཆོས་འཆད་མ་གཏོགས་སེམས་ཅན་ལ།།ཕན་ཐོག
མཆོག་གྱུར་གང་ཡང་མེད།།ཇི་ལྟར་འཁོར་ལོས་སྒྱུར་བ་ལ།།རྒྱལ་སྲས་བརྒྱ་སྟོང་ཡོད་མོད་ཀྱང་།།མཚན་དང་མི་ལྡན་རྒྱལ་པོ་ཡི།།གདུང་བརྒྱུད་སོབ་པར་མི་ནུས་ན།།སྲས་ཀྱི་འདུ་ཤེས་ག་ལ་འབྱུང་།།མཚན་ལྡན་གདུང་སོབ་ནུས་པ་ལ།།
ཡི་རང་ཤིན་ཏུ་དགྱེས་པ་ལྟར།།སློབ་མས་སེམས་ཅན་དོན་བསྒྲུབས་ནས།།བླ་མའི་བཞེད་པ་ཅིས་མི་འགྲུབ།།བླ་མ་མཉེས་པར་བྱེད་འདོད་ན།།སེམས་ཅན་དོན་ལ་རབ་བརྩོན་བྱ།།དེ་ཕྱིར་གཅིག་ཏུ་སེམས་ཅན་གྱི།།དོན་བསྲུབ་བྱའོ་མི།།
གདབ་ཅེས།།ཞེས་དང་།བླ་མ་ཉེན་གཅིག་མཉེས་བྱས་ན།།བསྐལ་པ་བྱེ་བ་ཐེར་འབུམ་དུ།།བྱས་དང་བྱས་བཅུག་ཡི་རང་བའི།།སྡིག་ཅན་བཅོམས་ནས་སངས་རྒྱས་འགྱུར།།ཅེས་དང་།གྲུབ་པ་བརྒྱད་དང་འཕྲིན་ལས་བཞི།།
མངོན་ཤེས་སྤྱན་ལྔ་རྫུ་འཕྲུལ་གྱིས།།གཞན་དོན་འཕྲིན་ལས་བྱེད་པ་ཡང་།།བླ་མའི་བཞེད་པ་བསྒྲུབས་ལས་བྱུང་།ཞེས་གསུངས་པ་ལྟར་བདག་ཆེན་རྡོ་རྗེ་འཆང་ཉིད་ཀྱི་དགོངས་བཞེད་ཀྱི་གཙོ་བོ་སྙན་བརྒྱུད་རིན་པོ་ཆེའི་བསྟན་པ་མི་ནུབ་ཅིང་རྒྱས
པའི་ཕྱིར་དུ།ཕ་བླ་མ་མཁས་གྲུབ་ཆེན་པོ་དེ་ཉིད་ཀྱིས་ངེས་དོན་ཟབ་མོའི་ངང་ལས་མ་གཡོས་བཞིན་དུ།ཚབ་མ་སྙན་བརྒྱུད་བཞི་ལྡན་གྱི་གསུང་ངག་རིན་པོ་ཆེ་སློབ་བཤད་ཀྱིས་གཙོ་བྱས།གསང་ཆེན་ཟབ་མོའི་ཆོས་ཀྱི་འཁོར་ལོ་རབ་མཆོག་གྱ་ནོམ

པར་བསྐོར་ནས།བསྐྲུན་པའི་རྒྱལ་མཚན་རྣམ་པ་ཐམས་ཅད་དུ་འཛིན་པར་མཛད་པ་ཡིན་ལ།སྐད་ཀྱིའང་བདག་ཅོག་གི་རྗེ་ཐ་མས་རྗེས་སུ་བཟུང་ཞིང་།གསུང་ལས་སྐྱེས་པའི་སྐལ་ཐ་མཟང་བའི་པད་མཚོ་མདངས།།
གསལ་བ་ལ་རྣམ་དཔྱོད་ཀྱི་འདྲབ་མ་ཕྱོགས་བརྒྱར་འགྱོད་པའི་གེ་སར་སྙིང་པོར།སྙན་བརྒྱུད་ཀྱི་སྦྲང་རྩི་འཛིན་པའི་དཔལ་ཡོན་ཅན་དག་གིས་སྦྲུལ་ལྡན་གྱི་བུང་བ་མཐའ་ཡས་པ་གསང་ཆེན་གྱི་བདུད་རྩིས་ངོམས་པར་བྱས་ནས
ལུང་རྟོགས་ཀྱི་དང་དིར་ནམ་མཁའི་མཐའ་ཀླས་པར་སྒྲོག་པ་ནི་བསམ་པའི་ར་བ་ལས་འདས་པ་ཡིན་ནོ།།དེ་བཞིན་དུ་རློམ་པ་གཞན་ཡོད་ནའང་དེ་ལྟར་གྱིས་ཤིག་ཁོ་བོ་ཅག་གིས་འདྲེན་བྱེད་ཀྱི་རྡུལ་ལན་བརྒྱར་ཕྱིས་ཏེ་ལྟ་བར་བྱའོ།།།
སྨྲས་པ།ཆད་པར་རློམ་པར་སྐྱེ་བོའི་ཆོ་འཕྲུལ་བསྟན།།རྟག་པར་ཞེན་ཚེ་ཆོས་དབྱིངས་དང་དུ་གཟིམས།།སྣང་སྟོང་སྒྱུ་མའི་རོལ་རྩེད་ཅི་ཡང་རྩེན།།ཡབ་གཅིག་ཧེ་རུ་ཀ་དཔལ་སྒྱུ་འཕྲུལ་ཅན།།ད་ནི་ཁྱོད་ཀྱི་སྒྱུ་འཕྲུལ་ཏེ།
བརྡས་བསྟན་པའི།།སྙིང་ཞིའི་སྣང་བརྙན་རྨི་ལམ་ཟློས་གར་འདིར།།གཞན་ན་མ་མཆིས་རང་སེམས་གཅིག་པུའི་འཕྲུལ།།སེམས་ཉིད་ངོ་བོ་རྟོགས་བྱ་རྟོགས་བྱེད་བྲལ།།རུས་སྦལ་སྤུ་ཡིས་ནམ་མཁའི་བཛྲ་ཁེབས།།
ཆུ་ནང་ཟླ་བ་བྲག་ཅའི་སྒྲ་ཡིས་པོས།།རི་བོང་རྭ་ཡིས་མོ་གཤམ་ཕྲུག་གུ་ཛསད།།ཐོན་ཆད་དོན་མེད་འཁྲུལ་པས་རང་མགོ་བསྐོར།།བལྟ་རྒྱུ་མེད་པའི་སེམས་ལ་ད་ནི་བལྟ།།མཐོང་རྒྱུ་མེད་པའི་དོན་ནི་ཁོ་བོས་མཐོང་།།བརྗོད།།

རྒྱུ་མེད་པ་ཚིག་ཏུ་ཅི་ཞིག་བརྗོད།།ཀྱེ་ཧོད་ནི་ཉམས་ལེན་ཟད་དོ་ཀྱེ།།ཡང་སྨྲས་པ།མེད་བཞིན་སྣང་ལ་སྣང་བཞིན་མེད།།བདེན་ན་འཁྲུལ་ལ་འཁྲུལ་ན་བདེན།།སྨྲ་ཞིང་མང་ལ་མང་ཞིང་།།
སྨྲ།།རྟོགས་ན་མཁས་པ་མཁས་ན་རྟོགས།།དེ་སྐད་སྨྲ་བའི་སྤྲང་པོ་བློ་གསལ་དེས།།སྙིང་ལ་པས་མཐའི་རི་ཁྲོད་བསམ་བཞིན་དུ།།ད་དུང་བཞི་མདོར་བཏང་སྙོམས་རང་དུ་ལུས།།བདག་ཆེན་ཆོས་རྗེས་དབྱིངས་ནས་ཐུགས་རྗེས་གཟིག།།
ཇི་ལྟར་བདག་ནི་ཕྱུགས་བདག་རྫི་པོ་བཞིན།།བླུན་པོ་བརྒྱ་ཕྲག་ཚོགས་པའི་དོ་ར་རུ།།ཤེས་ལྡན་མཁས་པ་གཅིག་པུར་གནས་བྱེད་པ།།སྔོན་ལས་ཞེས་བྱའི་གྲགས་ལྡན་དེ་ཡིན་ལོ།།འོན་ཀྱང་དམ་པའི་བཀའ་དྲིན་སྙིང་ལ་ཞུགས།།སྐལ་ལྡན
ཚོགས་ན་ལེགས་བཤད་སྤེལ་བས་མཆོག།གཅིག་པུར་འདུག་ན་སེམས་ལ་ལྟས་པས་ཆོག།ཇི་ལྟར་བྱས་ན་བདེ་བ་བླ་མའི་དྲིན།།ཅེས་པ་ནི་བར་སྐབས་ཀྱི་ཚིགས་སུ་བཅད་པའོ།།བདག་ཆེན་རྡོ་རྗེ་འཆང་ཆེན་པོའི་རྣམ་པར་ཐར་པ་ཡིད་འཕྲོག
ཨུཏྤ་ལའི་དོ་ཤལ་ཞེས་བྱ་བ་ལས།རྣམ་པར་གྲོལ་བའི་སྐུ་མངོན་དུ་མཛད་པའི་ཚུལ་འཕྲོས་དོན་དང་བཅས་པའི་སྐབས་ཏེ་བཅུ་གཅིག་པའོ།།།།དེ་ལྟར་ན་ཇེ་བཙུན་ས་སྱ་པ་ཡབ་སྲས་ཀྱི་བཞེད་པ་ལ།འོ་སྐོལ་གྱི་སྟོན་པ་མཉམ་མེད་ཐུབ
པའི་དབང་པོ་དེ་ཉིད་མེ་མོ་ཡོས་ལ་ལྷུམས་སུ་ཞུགས།ས་པོ་འབྲུག་ལ་སྐུ་བལྟམས།བརྒྱད་ཅུ་རྩ་གཅིག་པ་ས་ཕོ་བྱི་བའི་ལོ་འགོ་རྩོམ་པ་ན་མྱ་ངན་ལས་འདས་ཤིང་།དེ་ཉིད་ཀྱི་བསྟན་པ་ལོ་ལྔ་སྟོང་གནས་པའི་དབང་དུ་བྱས་ནས།ལྷ་མོ་དྲི།

མ་མེད་པའི་འོད་ལུང་བསྟན་པའི་མདོ་ལས་གསུངས་པ་ལྟར།སྨྱོན་པ་མྱ་ངན་ལས་འདས་ནས་ལོ་ཉིས་སྟོང་ལྔ་བརྒྱ་སོང་བ་ན།བོད་ཀྱི་རྒྱལ་རབས་ཉི་ཤུ་རྩ་བདུན་པ་ལྷ་བོ་བོ་རི་སྙན་ཤལ་གྱི་རིང་ལ་དམ་པ་ཆོས་ཀྱི་དགུ་བརྙེས་པ་
ཡིན།དེའི་འཕྲོ་ནས་ལོ་བདུན་བརྒྱ་བཞི་བཅུ་རྩ་གཉིས་ལོན་པ་ལྕགས་པོ་སྟག་གི་ལོ།རྡོག་ལོ་ཙཱ་བ་བློ་ལྡན་ཤེས་རབ་གཤེགས་པ་ཡན་ཆད་ཀྱི་དུས་ཞང་ཚེ་སྤོང་ཆོས་ཀྱི་ཐ་མས་བརྩིས་པ་ན།དེ་ཡན་ཆད་ལ་སུམ་སྐྱོང་ཉིས་བརྒྱ་བཞི་བཅུ་རྩ
གསུམ་འདས་པར་བཞེད།དེའི་འཕྲོ་ནས་ལོ་ལྔ་བཅུ་རྩ་བདུན་ལོན་པ་མ་པོ་ཕག་གི་ལོ།རྗེ་བཙུན་རིན་པོ་ཆེ་བསོད་ནམས་རྩེ་མོས་གུང་ཐུང་ན་ལ་རྩེ་གནས་གསར་དུ་ཆོས་ལ་འཇུག་པའི་སྒོ་ཞེས་བྱ་བའི་བསྟན་བཅོས་ཆེན་པོ་བརྩམས་པ
རུལ་བརྩིས་པ་ན།དེ་ཡན་ལ་ལོ་སུམ་སྟོང་སུམ་བརྒྱ་འདས་པར་བཞེད།དེ་ནས་ལོ་ལྔ་བཅུ་སོང་བ་མེ་པོ་བྱི་བའི་ལོ།།རྗེ་བཙུན་རིན་པོ་ཆེ་གླགས་པ་རྒྱལ་མཚན་བདེ་བར་གཤེགས་པའི་དུས་དཔལ་ལྡན་མ་སྱ་བཎྜི་ཏ་ཆེན་པོས་བརྩིས་པ་ན།དེ་ཡན།
ལ་ལོ་སུམ་སྟོང་སུམ་བརྒྱ་ལྔ་བཅུ་འདས་པར་བཞེད།དེའི་འཕྲོ་ནས་དྲུག་ཅུ་རྩ་གཅིག་སོང་བ་མེ་མོ་གླང་གི་ལོ་ལ།ཆོས་རྒྱལ་འཕགས་པས་ཆུ་མིག་ཏུ་ཆོས་འཁོར་ཆེན་པོ་མཛད་དུས་བརྩིས་པ་ན།དེ་ཡན་ལ་སུམ་སྟོང་བཞི་བརྒྱ་དང་བཅུ་གཅིག་འདས།
བར་བཞེད།དེའི་འཕྲོ་ནས་ལོ་སུམ་ཅུ་རྩ་དྲུག་སོང་བ་ཆུ་ཕོ་བྱི་བའི་ལོ་ལ།བླ་མ་དམ་པ་ཐམས་ཅད་མཁྱེན་པ་བཡོད་ནམས་རྒྱལ་མཚན་དཔལ་བཟང་པོ་འཁྲུངས།ཟུག་ཅུ་རྩ་བཞི་པ་ཤིང་མོ་ཡོས་ལ་གཤེགས།དེ་ནས་ལོ་བདུན་ལོན་པ་ཆུ་ཕོ་

ཁྱིའི་ལོ་ལ་རྡོ་རྗེ་འཆང་ཀུན་དགའ་བཟང་པོ་འཁྲུངས།དེ་ཉིད་ཀྱིས་དྲུག་ཅུ་རྩ་གསུམ་པ་ཞེས་པ་ཤིང་པོ་བྱི་བའི་ལོ་ལ་བདག་ཆེན་རྡོ་རྗེ་འཆང་ཆེན་པོ་འདི་ཉིད་འཁྲུངས།ལྔ་བཅུ་རྩ་གཉིས་ཀྱི་བར་དུ་ཞིང་འདིར་ཆོས་ཀྱི་འཁོར་ལོ་རྒྱ་ཆེན་
པོ་བསྐོར།སྲིན་པོ་ཞེས་བྱ་བ་ཤིང་མོ་ལོས་ཀྱི་ལོ་ལ་ཞིང་གཞན་དུ་གཤེགས་པའི་ཚུལ་བསྟན།དེ་ལྟར་ན་སྟོན་པ་མྱ་ངན་ལས་འདས་ནས།བདག་ཉིད་ཆེན་པོ་འདི་ཞིང་གཞན་དུ་བྱོན་པའི་ཚུལ་བསྟན་པ་ཡན་ལ་ལོ་སུམ་སྟོང་དྲུག་བརྒྱ་སུམ་ཅུ་རྩ་གཉིས་འདས་པ
ཡིན་ལ།ད་ནི་ལྷག་མ་སྟོང་དང་སུམ་བརྒྱ་དྲུག་ཅུ་རྩ་བརྒྱད་གནས་པར་ཤེས་པར་བྱའོ།།སྨྲས་པ།བདེ་འབྱུང་དབང་པོས་ཟླ་ཤེལ་གཙུག་གི་ནོར་བུར་མཆོད་ན་ཁྱོད་ཞབས་སྤྱི་བོར་མི་མཆོད་ཅི།གསེར་མངལ་འོད་ཀྱིས་མཛེས་མ་ལ་ཆགས་གདོང་བཞི
སྤྲུལ་ན་ཁྱོད་ཞབས་བལྟ་འདོད་སྐལ་བཟང་མཆོག།བླ་མའི་བུ་མོས་གཏུམ་བུ་དགའ་སྟེར་རྒྱུད་མང་སྲོག་ན་ཁྱོད་མཉེས་བསྟོད་སྦྱིན་ཅིས་མི་སྤྲོ།།བློ་གསལ་རྟོགས་བརྗོད་མཆོད་སྦྱིན་བརྒྱ་པས་ལན་བརྒྱར་བསྔགས་ན་དམ་པའི་རྣམ་ཐར་མི་སྨྲ་གང་།།
དེ་སྐད་བློ་གསལ་མང་ཐོས་པདྨའི་ཚལ།།གས་ཆེན་ནོར་བུས་ཡོངས་གང་ཆུ་གཏེར་ལས།།སྤྱན་ངག་སྲད་བུར་བརྒྱུས་པའི་རྟོགས་བརྗོད་ཀྱིས།།ཡིད་འཕྲོག་ཨུཏྤལ་དོ་ཤལ་འདི་བྱུང་ངོ་།།སྐལ་བཟང་དད་པའི་ལང་ཆོ་གསར་པ་ཅན།།རྣམ
དཔྱོད་བཞིན་རས་གསལ་བའི་གཞོན་ནུ་དག།བྱིན་རླབས་དངོས་གྲུབ་རྩེ་དགར་རོ་ལ་འདོད་ན།།རྨད་བྱུང་གཏམ་འདི་མགྲིན་པའི་རྒྱན་དུ་ལོང་།།ནོར་འཛིན་ཁྱོན་གྱི་རྡུལ་ཕྲེང་ཇི་སྙེད་པ།།བགྲང་བར་རློམ་པའི་ངལ་བས་ཅི་ཞིག་བྱ།།དེ་ཕྱིར

བདྲུག་སྐྱེས་དམ་པའི་ཕན་ཏན་ནི།།སུ་ཤེས་ཙམ་ཡང་བརྗོད་པར་བཱ་ལ་ཐབག།དེ་ལྟར་འང་ཡང་བད་ཆུམག་པ་རིན་སྔོན་མཛང་དག་པང་བར་མ་ནུས་རླུང་རྒ།་ཀན་་རྫུག་ཏུག་གིས་འདོ་་དབུ་སྒྱུར་བསྒྱུར།།ཇེ་བཙུན་ཐས་རྦ་རྟོགས་པཛ
འདི་མནོང་ཆེ།།སྦྲུལ་བབང་སྙིང་གི་པངྒེའི་ཆུག་ཏེར་དུ།།དད་པའི་སྐ་རླབས་མི་གས་ཞི་ངས་ཡང་ཅི།།དེ་ལས་མཐོན་འདིས་མཐོང་ཐོབ་དྲན་རེག་གྱི།།དོནྡྲ་དང་ལྡན་གྱི་དངོས་གྲུབ་ཀྱིས་མི་སྐྱེལ།།ཚུལ་འདི་འཕག་ཡུལ་རྒྷ་ཙཱ་པའི་ཚུགས
བརྗོད་གཏས།།སྨྲ་བའི་གཙུག་ནོར་དབྱེ་དབ་ལབ་སྲས་དང་།།དཔལ་ལྡན་དཔའ་བོ་ནག་མོའི་ཁོལ་ལ་སོགས།།ན་ཕྲེང་མམམ་པའི་གཞུང་ལུགས་སྙིང་ལ་འགྲོག་ས།་ན་བྱངས་ལས་འགྲོ་མ་བསྟི་པའི་གསུང་རབ་ལས།།ཐུན་པོ་མཚིག་གིས་
ཡང་མི་མགུ་བ།།དབྱངས་ཅན་མཛེས་མའི་སྤྱན་ཟུར་ཟླ་ཟེར་གྱིས།།སྙིང་གི་གུ་བུད་བཤད་པ་གང་དེས་སྨྲས།།འདི་ན་ཕལ་ཚེར་མཁས་པའི་བཤེས་གཉེན་གྱི།།མགོན་དང་བྲལ་བས་བླུན་པོའི་གྲོང་ཚིག་གཏམ།།འཆང་དང་ཉོན་དང་སྤྲ་བ
ལྷུར་བླངས་པའི།།བསྟན་བཅོས་ལ་གྲགས་ཚིག་དང་སྤྱན་ངག་གི།རྒྱན་གྱིས་བཅིངས་པའི་ཡིད་འཕྲོག་རྟོགས་བརྗོད་དང་།།ཤྭ་ནའི་རྣ་བར་གཎྜཱིའི་རོལ་མོ་བཞིན།།མཁས་རློམ་ཐུན་པོའི་སྙིང་ལ་མི་འབབ་ཀྱང་།།མང་ཐོས་དཔྱོད་ལྡན་དགའ་བ།།
མྱུར་བྱོས་ཤིག།དེ་ལྟར་རྟོགས་བརྗོད་ངོ་མཚར་ལེའུའི་སྒོ།།ཕྱོགས་ཀྱི་འཁོར་ལོ་དག་དང་བསེ་རུའི་གྲངས།།རེ་རེའང་མདོར་བསྟན་རྒྱས་བཤད་དོན་བསྡུའི་ཚུལ།།ཚིགས་སུ་བཅད་དང་ལྐུག་པ་སྤེལ་ཏེ་བཀོད།།དེ་ལས་འོངས་པའི་དགེ།

བ་ཀུ་མུད་ཚལ།།ཟླ་ཟེར་འོད་ཀྱིས་བྱུགས་ལྟར་དཀར་བ་དེས།།འགྲོ་འདིའི་སྙིང་གི་མུན་པོ་ཀུན་ཕྲོགས་ཏེ།།རྗེ་བཙུན་བླ་མའི་ལམ་གྱིས་གྲོལ་བར་ཤོག།བདག་ནི་དེང་ནས་ཚེ་རབས་ཐམས་ཅད་ངུ།།ཁྱབ་བདག་
འཁོར་ལོའི་མགོན་པོ་ས་སྒྱུ་བ།།ཆོས་ཀྱི་རྒྱལ་པོ་བློ་གྲོས་རྒྱལ་མཚན་དཔལ།།བཟང་པོའི་ཞབས་པད་གཙུག་གིས་བསྟེན་པར་ཤོག།གང་གི་འཛུམ་ཞལ་འདབ་བཅུའི་དགའ་སྟོན་ལས།།འོངས་པའི་གསང་ཆེན་སྦྲང་རྩིས་རྒྱུད་ཚིམ་ནས།།ཆོས་བརྒྱ
རླུང་གིས་ནམ་ཡང་མི་གཡོ་བར།།དབེན་པའི་མེ་ཏོག་ཁང་བུར་གནས་པར་ཤོག།དེར་ནི་གཞན་གྱིས་བརྫི་བར་མི་ནུབ་པའི།།སྟོབས་ཆེན་ཏིང་འཛིན་ལང་ཚོའི་དབུལ་ཐོབ་ནས།།གནས་དང་ཉེ་གནས་ལ་སོགས་ཀུན་མྱལ་ཞིང་།།དཔའ་བོ་མཁ
འགྲོའི་ཚོགས་དང་རོལ་པར་ཤོག།ཀུན་འདྲར་ཀུན་བཟང་སྤྱོད་པ་མཐར་ཕྱིན་ཏེ།།ཉེ་རྒྱུས་མཚམས་སྦྱར་ཟུང་འཇུག་རྡོ་རྗེའི་ས།།ཚེ་གཅིག་ལུས་ལ་གེགས་མེད་ཐོབ་གྱུར་ནས།།མ་ལུས་འགྲོ་འདི་བདག་གིས་སྐྱོང་བར་ཤོག།གནས་སྐབས་སུ་ཡང་ངེས་དོན།
ཟབ་མོ་ལས།།ནམ་ཡང་མི་གཡོ་གསང་ཆེན་རྡོ་རྗེའི་སྒྲས།།སྐལ་བཟང་མང་པོའི་དཀའ་སྟོན་འགྱེད་མཁས་པ།།རྗེ་བཙུན་བླ་མའི་བསྟན་པ་འཛིན་པར་ཤོག།དེ་ཚེ་བསྟན་སྲུང་རྒྱ་མཚོའི་མཐུ་རྡུལ་གྱིས།།འགལ་རྐྱེན་མ་ལུས་དབྱིངས་སུ་ཞི་བ་དང་།།མཐུན་
རྐྱེན་འདོད་དབུའི་ཆར་ཆེན་རབ་ཕབ་ནས།།ཅི་བསམས་དོན་ཀུན་བདེ་བླག་འགྲུབ་པར་ཤོག།རབ་དཀར་བློ་གྲོས་ནོར་འཛིན་ཡངས་པའི་ཁྱོན།།རབ་གསལ་གསང་ཆེན་པདྨོའི་རྒྱ་མཚོའི་ལྗོངས།།རབ་མཛེས་ལུང་རྟོགས་སྦྲང་རྩིའི་རྒྱལ་མཚན

ཅན།།རབ་མང་རྐང་དྲུག་ཡོངས་ཀྱི་ཉེར་འཚོར་ཤོག།གཙུག་གི་ནོར་བུ་འབྲལ་མེད་བླ་མས་བརྒྱན།།སྙིང་གི་པདྨ་ཟབ་དོན་བདུད་རྩིས་གཏམས།།སྙན་བརྒྱུད་ལེགས་བཤད་སྐལ་བཟང་ཀུན་ལ་སྒྲོག།ཐུབ་བསྟན་དར་རྒྱས་འཕེལ་བའི་བཀྲ
ཤིས་ཤོག།ཅེས་བདག་ཆེན་རྡོ་རྗེ་འཆང་ཆེན་པོ་ཆོས་ཀྱི་རྒྱལ་པོ་བློ་གྲོས་རྒྱལ་མཚན་དཔལ་བཟང་པོའི་ཞལ་སྔ་ནས་ཀྱི་རྣམ་པར་ཐར་པ་ཡིད་འཕྲོག་ཨུཏྤ་ལའི་དོ་ཤལ་ཞེས་བྱ་བ་འདི་ནི་རང་ཉིད་རྗེ་བཙུན་དམ་པ་འདིའི་མཚན་ཐོས་པ་ཙམ་གྱིས་སྙིང
གི་སྤུ་ལོང་གཡོ་བའི་མི་ཕྱེད་པའི་དད་པ་ཡོད་པ་དང་།ཁྱད་པར་རྗེ་བཙུན་རྡོ་རིང་པ་ཆེན་པོའི་ཞལ་སྔ་ནས་དམ་པ་འདིའི་རྣམ་ཐར་གྱི་ཆ་ཤས་གཞན་དག་གིས་ཐོར་བཀོད་པ་གཟིགས་པ་ན།འདི་དག་ལ་སྒྲོ་སྐུར་གྱི་ཆ་ཤས་ཅུང་ཟད་དང་།ཁྱད
པར་ཐུན་མོང་མ་ཡིན་པའི་རྣམ་ཐར་གྱི་གཙོ་བོ་མང་ངག་མ་ཆུག་འདུག་པས་ངེད་རང་གི་རྗེ་འདིའི་རྣམ་ཐར་ཞིག་ཅིས་ཀྱང་རྩོམ་དགོས་པ་ཡོད་ཅིང་།དེ་ཡང་རྩོམ་ཚུལ་འདི་ལྟར་བྱེད་ཅེས་ཡང་དང་ཡང་དུ་ལན་མང་པོའི་བར་ཆེད་དུ་གཏདང
ནས་གསུང་བ་ཞིག་ཡོད་ཀྱང་།རྗེ་ཉིད་ཀྱིས་མཛད་གྲུབ་པ་ཞིག་མ་བྱུང་གསུང་།དེ་ལ་དུས་ཕྱིས་ལེགས་པར་བརྟགས་པ་ན།དེའི་ཚེ་ཁོ་བོ་ཅག་ལ་ཡང་དང་ཡང་དུ་བཀའ་སྩོལ་བ་དེ་མ་འོངས་པ་ན་ཁྱོད་ཀྱིས་འདི་ལྟར
རྩོམས་ཞེས་ལུང་སྟོན་པ་ཁོ་ནར་གོར་མ་ཆག་སྟེ།དེ་ལས་གཞན་དུ་འོས་མི་འདུག་པས།རྗེ་བླ་མའི་ཐུགས་ཀྱི་བཞེད་པ་ནི།འདི་ཙམ་མོ་སྙམ་དུ་རྗེས་སུ་དཔགས་ཏེ་དད་པའི་རྦ་རླབས་ཆེས་ཆེར་གཡོ་བཞིན་པའི་ངང་ནས་རྗེ་བཙུན་།

རྡོ་རྗེ་འཆང་ཆེན་པོ་ཀུན་སྤངས་ཆོས་ཀྱི་རྒྱལ་པོའི་ཞབས་པད་གཙུག་གིས་བསྟེན་ཅིང་བཀའ་དྲིན་ཆེན་པོས་འཚོ་བའི་ཤཱཀྱའི་དགེ་སློང་རྡོ་རྗེ་འཛིན་པ་བློ་གསལ
རྒྱ་མཚོ་གྲགས་པ་རྒྱལ་མཚན་དཔལ་བཟང་པོས་དབུས་གཙ